**Prva školska zadaća  
Kritički osvrt ili prikaz**

*Prikaz je vrsta teksta u kojem se opisuje i predstavlja neko djelo (najčešće umjetničko). Prikazati se mogu knjiga, film, kazališna predstava, izložba, glazbeno djelo, koncert, strip, ali i televizijska emisija, radijska emisija, časopis, internetska stranica i dr.*

(definicija preuzeta iz udžbenika *Riječi hrvatske 8*, skupine autora, u izdanju Profila)

Vaš zadatak je napisati kritički osvrt na:

a) **književno djelo po izboru**

b) **film** (igrani,dokumentarni, animirani) ili TV seriju po izboru.

**Minimalna dužina** osvrta je **jedna i pol stranica** školske zadaćnice.

Pri pisanju vodi računa o kompoziciji svog prikaza.

1. **OSVRT NA KNJIŽEVNO DJELO**
2. **UVOD**

U nekoliko rečenica predstavi djelo o kojem će biti riječi, književnu vrstu, njegovog autora, izdavača, godinu objavljivanja knjige, nekoliko riječi o autoru, ako to smatraš bitnim, eventualne nagrade koje je djelo dobilo.

1. **GLAVNI DIO**

Ukratko prepričaj sadržaj djela (ne ulazeći u detalje!).

Predstavi i likove, ukratko ih okarakteriziraj.

Navedi glavne ideje u djelu.

Nekoliko rečenica posveti jeziku i stilu kojim je djelo pisano.

1. **OCJENA DJELA**

Izrazi vlastiti stav o djelu. Sviđa li ti se djelo ili ne? Zašto ti se (ne) sviđa. Bi li preporučio/la djelo i kome?

1. **OSVRT NA FILM/TV SERIJU**
2. **UVOD**

Predstavi film o kojem će biti riječi. Navedi gdje ga se može pogledati (u kinu, na DVD-u, itd.), kojeg je žanra, tko su glavni glumci, redatelj i sl. Je li riječ o visokobudžetnom, umjetničkom, niskobudžetnom filmu? Je li dobio koju vrijednu nagradu?

1. **GLAVNI DIO**

Ukratko prepričaj sadržaj filma.

Predstavi glumce i način na koji su utjelovili uloge (Jesu li uvjerljivo i dobro odigrali svoje uloge?). Kakva atmosfera prevladava?

Prokomentiraj scenografiju - Gdje se odvija radnja, je li riječ o vanjskom ili unutarnjem prostoru? Gdje se odvijalo snimanje?

Prokomentiraj kostimografiju (pogotovo ako je riječ o povijesnom, kostimiranom ili znanstvenofantastičnom filmu).

Kojim se filmskim planovima i rakursima služio redatelj?

Kako kretanje kamere doprinosi stvaranju ritma filma?

1. **ZAKLJUČNI DIO**

Izrazi vlastiti stav o FILMU. Sviđa li ti se ili ne? Zašto ti se (ne) sviđa? Bi li preporučio/la djelo i kome?